pythainlp/thai-wiki-dataset-v3 huggingface dataset:
แอล.เอ.เอ็ม.บี.

แอล.เอ.เอ็ม.บี. (L.A.M.B.) เป็นไลน์แฟชั่นของนักร้องชาวอเมริกัน เกว็น สเตฟานี นักร้องนำวงโนเดาต์ เป็นไลน์เครื่องแต่งกายและเครื่องประดับแฟชั่น ก่อตั้งเมื่อปี ค.ศ. 2003 และได้แสดงบนรันเวย์ครั้งแรกในปี 2004 ผลิตเครื่องแต่งกายเช่น รองเท้า นาฬิกา กระเป๋า และน้ำหอม ที่เรียกว่า "แอล." (L.) เป็นตัวย่อจากอัลบัมเดี่ยวเปิดตัวของเธอ เลิฟ. แอนเจิล. มิวสิก. เบบี.
ไลน์แฟชั่นนี้ได้รับอิทธิพลจากแฟชั่นหลากหลายวัฒนธรรม อย่างเช่น กัวเตมาลา, ญี่ปุ่น, อินเดีย และจาเมกา ตัวสเตฟานีเองมาจากครอบครัวช่างตัดเย็บเสื้อผ้าผู้หญิง นี่จึงเป็นแรงบันดาลใจให้เธอออกไลน์แฟชั่นเป็นของตัวเอง ไลน์แฟชั่นนี้ประสบความสำเร็จในหมู่ผู้มีชื่อเสียงที่ต่างสวมใส่กัน เช่น เทรี แฮตเชอร์, นิโคล คิดแมน, แพรีส ฮิลตัน และสเตฟานีเอง ไลน์แฟชั่นนี้ได้เปิดตัวบนรันเวย์ครั้งแรกช่วงคอลเลกชันฤดูใบไม้ผลิปี ค.ศ. 2004 และประสบความสำเร็จในกระแสหลักที่สัปดาห์แฟชั่นนิวยอร์กปี 2005 ณ จุดนี้ มีรายได้รวมประจำปี 90 ล้านเหรียญสหรัฐ
==อ้างอิง==
ตราสินค้าอเมริกัน
ตราสินค้าเสื้อผ้า
วัฒนธรรมญี่ปุ่น

วัฒนธรรมญี่ปุ่น มีประวัติศาสตร์อันยาวนานมากกว่า 1 พันปี ตั้งแต่ยุคโจมง ยุคก่อนประวัติศาสตร์ของญี่ปุ่น ไปจนถึงวัฒนธรรมร่วมสมัยยุคใหม่ ที่ได้รับอิทธิพลจากวัฒนธรรมเอเชีย ยุโรป และอเมริกาเหนือ ซึ่งได้รับอิทธิพลอย่างมากจากจีนที่ยังคงปรากฏชัดในวัฒนธรรมดั้งเดิมของญี่ปุ่น ด้วยที่ประเทศจีนเป็นมหาอำนาจทางประวัติศาสตร์ในภูมิภาค อันส่งผลให้ญี่ปุ่นรับอิทธิพลมาหลายส่วนของวัฒนธรรมจีน โดยผ่านทางเกาหลีก่อน จนได้รับอิทธิพลแลกเปลี่ยนโดยตรงในช่วงราชวงศ์สุยและราชวงศ์ถัง
ประชากรชาวญี่ปุ่นตัดขาดจากโลกภายนอกในช่วงรัฐบาลโชกุนโทกูงาวะ หลังจากที่ญี่ปุ่นรุกรานจักรวรรดิจีน จนการมาถึงของเรือสีดำ (Black Ships) และยุคเมจิ ปัจจุบันวัฒนธรรมญี่ปุ่นถือเป็นหนึ่งในวัฒนธรรมที่โดดเด่นที่สุดของโลก เนื่องจากการเข้าถึงของวัฒนธรรมสมัยนิยมได้จากทั่วโลก
==อ้างอิง==
มาร์กู ซิลวา

มาร์กู อาลึชังดรึ ซาไรวา ดา ซิลวา (Marco Alexandre Saraiva da Silva; เกิด 12 กรกฎาคม ค.ศ. 1977) เป็นอดีตนักฟุตบอลกองหลังและผู้จัดการทีมชาวโปรตุเกส ปัจจุบันเป็นผู้จัดการทีมของฟูลัม ในพรีเมียร์ลีกของฟุตบอลอังกฤษ
เขาเล่นให้กับหลายสโมสรในโปรตุเกส สโมสรสุดท้ายที่เขาเคยเล่นคืออึชตูริล ซึ่งเขาลงเล่นเป็นระยะเวลา 6 ปี ต่อมาหลังจากที่เลิกเล่นฟุตบอลอาชีพ ได้คุมทีมอึชตูริลต่อเป็นระยะเวลาสามปี ก่อนที่จะย้ายไปคุมทีมสปอร์ติกกลูบีดีปูร์ตูกาล ซึ่งเขาพาทีมชนะเลิศฟุตบอลถ้วยในฤดูกาล 2014–15 ต่อจากนั้นได้ย้ายไปคุมทีมโอลิมเบียโกสในกรีซ ก่อนที่จะย้ายมาคุมทีมฮัลล์ซิตี, วอตฟอร์ด และเอฟเวอร์ตัน
== อ้างอิง ==
==แหล่งข้อมูลอื่น==
บุคคลจากลิสบอน
นักฟุตบอลชาวโปรตุเกส
กองหลังฟุตบอล
ผู้เล่นในปรีไมราลีกา
ผู้จัดการทีมฟุตบอลชาวโปรตุเกส
ผู้จัดการทีมฟุตบอลในพรีเมียร์ลีก
ผู้จัดการทีมสปอร์ติงลิสบอน
ผู้จัดการทีมสโมสรฟุตบอลโอลิมเบียโกส
ผู้จัดการทีมสโมสรฟุตบอลฮัลล์ซิตี
ผู้จัดการทีมสโมสรฟุตบอลวอตฟอร์ด
ผู้จัดการทีมสโมสรฟุตบอลเอฟเวอร์ตัน
ผู้จัดการทีมสโมสรฟุตบอลฟูลัม
เมารีซีโอ ซาร์รี

เมารีซีโอ ซาร์รี (Maurizio Sarri; เกิด 10 มกราคม ค.ศ. 1959) เป็นผู้จัดการทีมฟุตบอลชาวอิตาลี ปัจจุบันเป็นผู้จัดการทีมลัตซีโยในเซเรียอา
เขาไม่เคยเล่นฟุตบอลอาชีพ แต่เคยเล่นฟุตบอลสมัครเล่นในตำแหน่งกองหลังขณะที่ทำงานเป็นนักการธนาคาร โดยในปี ค.ศ. 2005 เขาได้เริ่มคุมทีมเปสคาราในเซเรียบี ต่อมาในปี ค.ศ. 2014 เขาคุมทีมเอมโปลีเลื่อนชั้นสู่เซเรียอาได้สำเร็จ ต่อมาเขาได้ย้ายไปคุมนาโปลี โดยพาทีมจบอันดับที่สองในฤดูกาล 2017–18 ก่อนที่จะย้ายไปคุมทีมเชลซี แทนที่ของอันโตนีโอ กอนเตที่ถูกปลดออกไป
==เกียรติประวัติ==
เชลซี
ยูฟ่ายูโรปาลีก: 2018–19
==อ้างอิง==
==แหล่งข้อมูลอื่น==
Profile  at the Chelsea F.C. website
บุคคลจากนาโปลี
ผู้จัดการทีมฟุตบอลชาวอิตาลี
ผู้จัดการทีมฟุตบอลในเซเรียอา
ผู้จัดการทีมฟุตบอลในพรีเมียร์ลีก
ผู้จัดการทีมสโมสรฟุตบอลเชลซี
ผู้จัดการทีมสโมสรฟุตบอลยูเวนตุส
ผู้จัดการทีมสโมสรกีฬาฟุตบอลนาโปลี
ผู้จัดการทีมสโมสรกีฬาลัตซีโย
นักการธนาคารชาวอิตาลี
ผู้จัดการทีมในชุดชนะเลิศยูฟ่ายูโรปาลีก
สโมสรฟุตบอลหัวหินซิตี

สโมสรฟุตบอลหัวหินซิตี เป็นสโมสรฟุตบอลอาชีพในประเทศไทย ตั้งอยู่ที่อำเภอหัวหิน จังหวัดประจวบคีรีขันธ์ ก่อตั้งเมื่อปี พ.ศ. 2554 ปัจจุบันกำลังแข่งขันในไทยลีก 3 โซนภาคตะวันตก
== ผลงานตามฤดูกาลแข่งขัน ==
== ผู้เล่น ==
=== ผู้เล่นชุดปัจจุบัน ===
== เกียรติประวัติ ==
ไทยลีก 4 โซนภาคตะวันตก
* ชนะเลิศ (1) : 2562
ลีกภูมิภาค ดิวิชัน 2 โซนภาคกลางและตะวันตก
* ชนะเลิศ (1) : 2557
ฟุตบอลชิงถ้วยพระราชทาน ข.
* ชนะเลิศ (1) : 2555
== แหล่งข้อมูลอื่น ==
ห
หัวหิน
อำเภอหัวหิน
ปราสาทวินเชสเตอร์

ปราสาทวินเชสเตอร์ เป็นปราสาทที่ยิ่งใหญ่ในประวัติศาสตร์อังกฤษ สร้างขึ้นใน ค.ศ. 1067 ภายในหนึ่งปีของการพิชิตของชาวนอร์มัน ณ ตอนนั้น เป็นหนึ่งในที่มั่นที่สำคัญที่สุดในอังกฤษ และตลอดเวลาหนึ่งศตวรรษ เป็นศูนย์กลางการบริหารราชการ ก่อนที่ตำแหน่งดังกล่าวจะตกเป็นของลอนดอน

ปราสาทถูกขยายและถูกสร้างขึ้นมาใหม่โดยพระเจ้าเฮนรีที่ 3 ที่เพิ่มเกรทฮอลล์เข้ามา กับพระเจ้าเอ็ดเวิร์ดที่ 2 ใน ค.ศ. 1302 พระเจ้าเอ็ดเวิร์ดที่ 1 กับพระมเหสีคนที่สอง มาร์กาเรตแห่งฝรั่งเศส ต้องหนีตายเมื่อห้องพักหลวงในปราสาทถูกทำลายโดยเปลวไฟ
ทว่าสิ่งที่หลงเหลือมาจากยุคแรกๆ มีไม่มาก ปราสาทถูกครองโดยกองกำลังผู้จงรักภักดีต่อกษัตริย์ในช่วงสงครามกลางเมืองอังกฤษ และเมื่อกองทหารของรัฐสภาตีป้อมปราการแตกในที่สุดใน ค.ศ. 1646 โอลิเวอร์ ครอมเวลล์สั่งให้ทำลายปราสาททิ้ง
พื้นที่ตั้งต่อมาตกเป็นของพระเจ้าชาลส์ที่ 2 ชาร์ลส์ตั้งใจที่จะสร้างพระราชวังหลวงขนาดใหญ่ที่เรียกว่า คิงส์เฮาส์ ขึ้นมาบนพื้นที่นี้ ให้ประณีตงดงามพอที่จะเป็นคู่แข่งของพระราชวังแวร์ซายในฝรั่งเศส เซอร์คริสโตเฟอร์ เวร็นได้รับมอบหมายให้เริ่มการก่อสร้างคิงส์เฮาส์ แต่แผนการถูกพับทิ้งไปโดยพระเจ้าเจมส์ที่ 2 ทุกวันนี้มีเพียงเกรทฮอลล์ของพระเจ้าเฮนรีที่ 3 ที่ยังเหลือรอดอยู่ ทำให้พอเดาลักษณะดั้งเดิมของปราสาทได้

เกรทฮออล์เป็นสิ่งปลูกสร้างที่น่าสนใจ สร้างขึ้นมาแบบ "ลูกบาศก์แบบสองเท่า" (คือความสูงกับความกว้างมีขนาดเป็นครึ่งหนึ่งของความยาวพอดี วัดขนาดภายในได้ 110' x 55' x 55') ที่ปลายผนังด้านหนึ่งมีโต๊ะกลมขนาดใหญ่แขวนอยู่ ลือกันว่าเป็นโต๊ะของพระเจ้าอาร์เธอร์ แม้จะพิสูจน์ได้แล้วว่าถูกสร้างขึ้นมาในคริสต์ศตวรรษที่ 13 โต๊ะถูกทาสีใหม่ในช่วงรัชสมัยของพระเจ้าเฮนรีที่ 8

== แหล่งข้อมูล ==
https://www.britainexpress.com/counties/hampshire/winchester/castle.htm
วินเชสเตอร์
สิ่งก่อสร้างในวินเชสเตอร์
ทัศนศาสตร์

ทัศนศาสตร์ (optics) เป็นสาขาหนึ่งของวิชาฟิสิกส์อันว่าด้วยพฤติกรรมและคุณสมบัติของแสง ซึ่งรวมทั้งอันตรกิริยากับสสารและการสร้างเครื่องมือที่ใช้หรือตรวจจับแสง ปกติทัศนศาสตร์อธิบายพฤติกรรมของแสงที่ตามองเห็น อัลตราไวโอเลตและอินฟราเรด แสงเป็นคลื่นแม่เหล็กไฟฟ้าชนิดหนึ่ง การแผ่รังสีแม่เหล็กไฟฟ้าอย่างอื่น เช่น รังสีเอกซ์ ไมโครเวฟและคลื่นวิทยุก็แสดงคุณสมบัติคล้ายกัน
ปรากฏการณ์ทัศนศาสตร์ส่วนมากสามารถอธิบายได้ด้วยการพรรณนาแม่เหล็กไฟฟ้าคลาสสิกของแสง ทว่า การพรรณนาแม่เหล็กไฟฟ้าแบบสมบูรณ์ของแสงนั้นมักนำมาใช้ได้ยากในทางปฏิบัติ ทัศนศาสตร์เชิงปฏิบัติปกติใช้แบบจำลองอย่างง่าย ทัศนศาสตร์แบบเรขาคณิต ซึ่งเป็นทัศนศาสตร์เชิงปฏิบัติที่พบบ่อยที่สุด ถือว่าแสงเป็นการรวมรังสีที่เคลื่อนที่เป็นเส้นตรงและเลี้ยวเบนเมื่อผ่านหรือสะท้อนจากพื้นผิว ทัศนศาสตร์กายภาพเป็นแบบจำลองแสงที่ครอบคลุมมากกว่า ซึ่งรวมฤทธิ์ของคลื่นอย่างการเลี้ยวเบน (diffraction) และการแทรกสอด (interference) ซึ่งไม่สามารถอธิบายได้ในทัศนศาสตร์แบบเรขาคณิต ในอดีตมีการพัฒนาแบบจำลองแสงที่ยึดรังสีเป็นหลักขึ้นก่อน ตามด้วยแบบจำลองแสงแบบคลื่น ความก้าวหน้าในทฤษฎีแม่เหล็กไฟฟ้าในคริสต์ศตวรรษที่ 19 นำมาซึ่งการค้นพบว่าคลื่นแสงแท้จริงแล้วเป็นรังสีแม่เหล็กไฟฟ้า
บางปรากฏการณ์อาศัยข้อเท็จจริงที่ว่าแสงมีคุณสมบัติเหมือนทั้งคลื่นและอนุภาค คำอธิบายฤทธิ์เหล่านี้ต้องอาศัยกลศาสตร์ควอนตัม เมื่อพิจารณาคุณสมบัติคล้ายอนุภาคของแสง มีการจัดแบบจำลองแสงเป็นกลุ่มอนุภาคที่เรียก "โฟตอน" ทัศนศาสตร์ควอนตัมว่าด้วยการนำกลศาสตร์ควอนตัมมาใช้กับระบบทัศนศาสตร์
ทัศนศาสตร์มีความเกี่ยวข้องกับและมีการศึกษาในหลายสาขาที่เกี่ยวข้อง รวมทั้ง ดาราศาสตร์ วิศวกรรมศาสตร์หลายสาขา การถ่ายภาพและแพทยศาสตร์ (โดยเฉพาะอย่างยิ่งจักษุวิทยาและการวัดสายตา) การนำทัศนศาสตร์ไปใช้ในทางปฏิบัติพบในเทคโนโลยีและวัตถุในชีวิตประจำวันหลายอย่าง รวมทั้งกระจก เลนส์ กล้องโทรทรรศน์ กล้องจุลทรรศน์ เลเซอร์และใยแก้วนำแสง
 
การแผ่รังสีคลื่นแม่เหล็กไฟฟ้า
ฟิสิกส์ประยุกต์และสหวิทยาการ
อาเล็กซานดาร์ มิตรอวิช

อาเล็กซานดาร์ มิตรอวิช (Александар Митровић; เกิด 16 กันยายน ค.ศ. 1994) เป็นนักฟุตบอลอาชีพชาวเซอร์เบีย ตำแหน่งกองหน้า ปัจจุบันเล่นให้กับฟูลัมและทีมชาติเซอร์เบีย มิตรอวิชได้รับการบันทึกว่าเป็นผู้ยิงประตูสูงสุดให้กับทีมชาติเซอร์เบีย ที่จำนวน 41 ประตู เมื่อเขาอายุ 18 ปี ได้รับคัดเลือกให้ติด 1 ใน 10 นักเตะพรสวรรค์รุ่นอายุไม่เกิน 19 ปีโดยผู้สื่อข่าวยูฟ่า
มิตรอวิชจบหลักสูตรเยาวชนจากปาร์ตีซาน และได้ย้ายไปอันเดอร์เลคต์ด้วยค่าตัว 5 ล้านยูโร เขาทำได้ 44 ประตูจากการลงเล่น 90 นัดจากทุกรายการในช่วงสองฤดูกาล เขาพาทีมชนะเลิศเบลเจียนโปรลีกในฤดูกาลแรก และได้รับรางวัลดาวซัลโวในฤดูกาลที่สอง ต่อมาปี ค.ศ. 2015 เขาย้ายไปนิวคาสเซิลยูไนเต็ดด้วยค่าตัว 13 ล้านปอนด์ และในปี ค.ศ. 2018 เขาถูกปล่อยยืมตัวให้กับฟูลัม และย้ายไปร่วมทีมอย่างถาวร ภายหลังจากที่พาทีมเลื่อนชั้นสู่พรีเมียร์ลีกได้สำเร็จ
มิตรอวิชพาทีมชาติเซอร์เบียชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปีในปี 2013 และได้รับการลงคะแนนให้เป็นผู้เล่นยอดเยี่ยมของการแข่งขัน หลังจากนั้น เขาถูกเรียกตัวติดทีมชาติชุดใหญ่อย่างสม่ำเสมอ และได้เข้าร่วมการแข่งขันฟุตบอลโลก 2018
== อ้างอิง ==
== แหล่งข้อมูลอื่น ==
Aleksandar Mitrović at Reprezentacija.rs 
นักฟุตบอลชาวเซอร์เบีย
กองหน้าฟุตบอล
ผู้เล่นสโมสรฟุตบอลนิวคาสเซิลยูไนเต็ด
ผู้เล่นสโมสรฟุตบอลฟูลัม
ผู้เล่นราชสโมสรกีฬาอันเดอร์เลคต์
ผู้เล่นสโมสรฟุตบอลอัลฮิลาล
นักฟุตบอลทีมชาติเซอร์เบีย
ผู้เล่นในฟุตบอลโลก 2018
ผู้เล่นในฟุตบอลโลก 2022
ผู้เล่นในพรีเมียร์ลีก
ผู้เล่นในซาอุดีโปรเฟสชันนัลลีก
โรเบร์โต เปเรย์รา

โรเบร์โต มักซิมิเลียโน เปเรย์รา (Roberto Maximiliano Pereyra; เกิด 7 มกราคม ค.ศ. 1991) เป็นนักฟุตบอลอาชีพชาวอาร์เจนตินา ปัจจุบันเล่นให้กับวอตฟอร์ดในพรีเมียร์ลีก เขาถนัดเท้าขวาและเล่นได้ทั้งตำแหน่งกองกลางและกองหน้า นอกจากนี้ยังเล่นได้หลายตำแหน่ง เช่น ปีกซ้าย ปีกขวา กองกลางตัวรุก กองกลางตัวรับ และกองหน้าตัวต่ำ
เขาเริ่มต้นอาชีพกับริเบร์เปลต ก่อนที่จะย้ายไปอูดีเนเซเมื่อปี ค.ศ. 2011 ต่อมาเขาถูกปล่อยยืมตัวให้กับยูเวนตุสเมื่อปี ค.ศ. 2014 และย้ายไปถาวรเมื่อปี ค.ศ. 2015 พร้อมทั้งชนะเลิศเซเรียอาสองสมัยติดต่อกัน โดยช่วงนั้นเขาได้พัฒนาการเล่นของตนเองให้ดีขึ้นอย่างสม่ำเสมอ และเมื่อปี ค.ศ. 2016 เขาได้ย้ายไปร่วมทีมวอตฟอร์ด
เปเรย์ราได้เล่นให้กับทีมชาติอาร์เจนตินาในการแข่งขันโกปาอาเมริกา 2015 โดยทีมได้รับรางวัลรองชนะเลิศหลังจบการแข่งขัน
== สถิติอาชีพ ==
=== ทีมชาติ ===
=== ประตูในนามทีมชาติ ===
== เกียรติประวัติ ==
ยูเวนตุส
เซเรียอา: 2014–15, 2015–16
โกปปาอีตาเลีย: 2014–15, 2015–16
ซูแปร์โกปปาอีตาเลียนา: 2015
วอตฟอร์ด
เอฟเอคัพ รองชนะเลิศ: 2018–19
== อ้างอิง ==
== แหล่งข้อมูลอื่น ==
Argentine Primera statistics at Fútbol XXI 
นักฟุตบอลทีมชาติอาร์เจนตินา
นักฟุตบอลชาวอาร์เจนตินา
ปีกฟุตบอล
ผู้เล่นกลุบอัตเลติโกริเบร์เปลต
ผู้เล่นสโมสรฟุตบอลยูเวนตุส
ผู้เล่นสโมสรฟุตบอลวอตฟอร์ด
ผู้เล่นในเซเรียอา
ผู้เล่นในพรีเมียร์ลีก
ผู้เล่นในโกปาอาเมริกา 2019
บุคคลจากซานมิเกลเดตูกูมัน
ฝ่า 7 นรกไปกับพระเจ้า

ฝ่า 7 นรกไปกับพระเจ้า เป็นภาพยนตร์แนวแอกชั่นแฟนตาซีจากประเทศเกาหลีใต้ ออกฉายเมื่อ ค.ศ. 2017 กำกับโดย Kim Yong-hwa ดัดแปลงจากการ์ตูนทางอินเตอร์เน็ทเรื่อง Along with the Gods เขียนโดย Joo Ho-min นำแสดงโดย ฮา จอง-อู, ชา แท-ฮย็อน, ชู จี-ฮุน และ คิม ฮยัง-กี
==อ้างอิง==
มิกะ คิกูจิ

มิกะ คิกูจิ (菊地 美香 Mika Kikuchi) เป็นนักแสดง, นักพากย์, นักร้อง ชาวญี่ปุ่น มีผลงานเด่นคือ เดกะพิ้งค์ ในเรื่อง ขบวนการมือปราบผู้พิทักษ์ เดกะเรนเจอร์
== ชีวิตส่วนตัว ==
ด้านชีวิตส่วนตัวของเธอ เธอสมรสกับสามีรุ่นพี่อย่าง ยูจิ คิชิ (จินไน เคียวสุเกะ / เรดเรเซอร์ จากเรื่อง ขบวนการรถซึ่ง คาร์เรนเจอร์) ตั้งแต่ปี 2009 หลังจากได้แต่งงานไม่นานถึง 2 ปีทั้งคู่ได้หย่าร้างกันเพราะไม่เดินความรักกัน ต่อมาในปี 2018 คิกูจิแต่งงานใหม่ครั้งที่ 2 สมรสกับ โทโมกาซุ ยาชิดะ (ทัตซึ / เดกะเบคก จากขบวนการมือปราบผู้พิทักษ์ เดกะเรนเจอร์) เพื่อนที่เธอร่วมแสดงใน ขบวนการมือปราบผู้พิทักษ์ เดกะเรนเจอร์ หลังจากทั้งคู่ใช้ชีวิตอยู่ด้วยกัน 4 ปี ปัจจุบันเธอไม่มีบุตร (หรือทายาท) แต่อย่างใด
==ผลงานด้านการแสดง==
===ทีวี===
xxxHolic – Mokona Modoki
Tsubasa Chronicle – Mokona Modoki
Mai Otome – Arika Yumemiya
 Battle Frontier – Shiromi
Capeta – Monami Suzuki (Middle School)
Sora wo Kakeru Shoujo – Bougainvillea
Katekyo Hitman REBORN – Bluebell
Girls und Panzer – Noriko Isobe
===ภาพยนตร์แอนิเมชัน (80 นาทีขึ้นไป)===
Tsubasa Chronicle - The Princess in the Birdcage Kingdom – Mokona Modoki
xxxHolic - A Midsummer Night's Dream – Mokona Modoki
===โอวีเอ===
Tsubasa TOKYO REVELATIONS – Mokona Modoki
Tsubasa Shunraiki – Mokona Modoki
xxxHolic Shunmuki – Mokona Modoki
xxxHolic: Rou – Mokona Modoki
Yamada-kun to 7-nin no Majo x Yankee-kun to Megane-chan – Rinka Himeji
===ภาพยนตร์ภาคคนแสดง===
Tokusou Sentai Dekaranger – Koume "Umeko" Kodou/Dekapink
One Missed Call – Kanna
Kamen Rider Kabuto – Yuki Tamai (Guest in episode 3)
Nyanchuu World – Mika-Chan (Host; Children's Series)
===ภาพยนตร์===
Suicide Circle – Sakura Kuroda
Φ, Phi – Ayaka
 Requiem – Ayane Yagi
 Full Blast Action – Koume "Umeko" Kodou/Dekapink
Tokusou Sentai Dekaranger vs. Abaranger – Koume "Umeko" Kodou/Dekapink
Mahou Sentai Magiranger vs. Dekaranger – Koume "Umeko" Kodou/Dekapink
Gokaiger Goseiger Super Sentai 199 Hero Great Battle – Koume "Umeko" Kodou/Dekapink
Chō Ninja Tai Inazuma! – Jun Terada
 Boom Boom! Bang Bang! GekijōBang!! – Honoshu Warrior Tsukinowa
 Dr. Pac-Man vs. Ex-Aid & Ghost with Legend Rider - News Reporter
===ละครเวที===
Annie – Janet
Love Century -Yume wa Minakerya Hajimaranai- – Chika
Ginga Tetsudou no Yoru – Kaoru
NOISE – Mami
My Life – Yumi
Les Misérables (2007-2009 Japanese Stage Tour) – Cosette
 Hijikata Toshizo version – Yukimura Chizuru
==อ้างอิง==
==แหล่งข้อมูลอื่น==
Mika Kikuchi  at GamePlaza-Haruka Voice Acting Database 
บุคคลที่เกิดในปี พ.ศ. 2526
บุคคลที่ยังมีชีวิตอยู่
นักพากย์หญิงชาวญี่ปุ่น
บุคคลจากจังหวัดไซตามะ
อีเอฟแอลคัพ ฤดูกาล 2018–19

อีเอฟแอล ฤดูกาล 2018–19 เป็นฤดูกาลที่ 59 ของ อีเอฟแอลคัพ, หรือเป็นที่รู้จักในชื่อของ คาราบาว คัพ ด้วยเหตุผลด้านผู้สนับสนุน, การแข่งขันรายการนี้เป็นรายการที่เปิดให้ทุกสโมสรอังกฤษและเวลส์ทั้งหมด 92 สโมสรได้มีส่วนร่วมใน พรีเมียร์ลีก และ ฟุตบอลลีก. นัดชิงชนะเลิศจะจัดขึ้นที่ สนามกีฬาเวมบลีย์, ลอนดอน. แชมป์เก่ารายการนี้คือ แมนเชสเตอร์ซิตี.
==รอบแรก==
===การลงทะเบียน===
ทั้งหมด 70 สโมสรที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 22 ทีมจาก แชมเปียนชิป (ระดับ 2). การจับสลากสำหรับรอบนี้ได้ถูกแบ่งออกตามพื้นฐานทางภูมิศาสตร์เข้าไปในทั้งสองโซนได้แก่ โซนภาคเหนือ และ โซนภาคใต้. แต่ละทีมได้ถูกจับสลากพบกับทีมที่มาจากโซนเดียวกัน.
===แมตช์===
ผลการจับสลากรอบแรกมีดังต่อไปนี้:
==รอบสอง==
===ทีมวาง===
ทั้งหมด 50 สโมสรที่ลงเล่นในรอบสอง: 15 ทีมที่ผ่านเข้าสู่รอบนี้และ 35 ทีมที่ชนะเลิศของรอบแรก. 15 ทีมที่ผ่านเข้าสู่รอบนี้ประกอบไปด้วย 13 สโมสรที่มาจาก พรีเมียร์ลีก ฤดูกาล 2017–18 ที่ไม่ได้มีส่วนร่วมใดๆกับการแข่งขันฟุตบอลชิงแชมป์สโมสรยุโรป, บวกกับสองสโมสรที่มาจาก อีเอฟแอลแชมเปียนชิป. สองสโมสรที่มาจากแชมเปียนชิปคือสองสโมสรที่จบอันดับที่ 18 และ 19 ใน พรีเมียร์ลีก ฤดูกาล 2017–18.
===แมตช์===
==รอบสาม==
===ทีมวาง===
การจับสลากสำหรับรอบสามจะจัดขึ้นในวันที่ 30 สิงหาคม ค.ศ. 2018  ทั้งหมด 32 สโมสรที่ลงเล่นในรอบสาม: 7 ทีมที่ผ่านเข้าสู่รอบนี้และ 25 ทีมที่ชนะเลิศจากรอบสอง. สโมสรที่เข้าสู่ในรอบนี้คือเจ็ดทีมที่มาจาก พรีเมียร์ลีก ฤดูกาล 2018–19 ที่เกี่ยวข้องกับการแข่งขันฟุตบอลสโมสรยุโรป.
===แมตช์===
==รอบสี่==
การจับสลากสำหรับรอบสี่จะจัดขึ้นในวันที่ 29 กันยายน ค.ศ. 2018.
==รอบก่อนรองชนะเลิศ==
การจับสลากรอบก่อนรองชนะเลิศได้จัดขึ้นเมื่อวันที่ 31 ตุลาคม.
==รอบรองชนะเลิศ==
การจับสลากจะจัดขึ้นในวันที่ 19 ธันวาคม ค.ศ. 2018.
====เลกแรก====
====เลกที่สอง====
==รอบชิงชนะเลิศ==
นัดชิงชนะเลิศจะลงเล่นที่ สนามกีฬาเวมบลีย์.
==หมายเหตุ==
==อ้างอิง==
ฤดูกาลอีเอฟแอลคัพ
ฟุตบอลในประเทศอังกฤษ
อีเอฟแอล คัพ
เจ้าชายฟิลลิพแห่งลีชเทินชไตน์

เจ้าชายฟิลลิพแห่งลีชเทินชไตน์ (Prince Philipp of Liechtenstein) ประสูติเมื่อวันที่ 19 สิงหาคม 2489 เป็นพระโอรสในเจ้าชายฟรันทซ์ โยเซ็ฟที่ 2 แห่งลีชเทินชไตน์ และเคาน์เตสจอร์จจีนา ฟอน วิลเซค เป็นพระอนุชาในเจ้าชายฮันส์-อาดัมที่ 2 แห่งลีชเทินชไตน์ รัชกาลปัจจุบัน ทรงสำเร็จการศึกษาสาขาประวัติศาสตร์และสาขาสังคมศึกษาที่มหาวิทยาลัยบ็อนและมหาวิทยาลัยบาเซิล ทรงได้รับการแต่งตั้งเป็นสมาชิกของคณะกรรมการบริหารของกลุ่ม LGT ตั้งแต่ปี 2524 และเป็นประธานขององค์กรตั้งแต่ปี 2544 ด้านชีวิตส่วนพระองค์นั้นทรงเสกสมรสกับ เจ้าหญิงอิซาเบลล์แห่งลีชเทินชไตน์ เมื่อวันที่ 11 กันยายน 2514 มีพระบุตรดังนี้
เจ้าชายอเล็กซานเดอร์
เจ้าชายเว็นท์เซิสเลาส์แห่งลีชเทินชไตน์
เจ้าชายรูดอล์ฟฟ
== อ้างอิง ==
เจ้าชายลีชเทินชไตน์
ราชวงศ์ลีชเทินชไตน์
เสิร์ชหา สูญหาย

เสิร์ชหา....สูญหาย เป็นภาพยนตร์แนวทริลเลอร์จากประเทศสหรัฐอเมริกา ออกฉาย พ.ศ. 2561 กำกับโดย Aneesh Chaganty เขียนบทโดย Chaganty และ Sev Ohanian ถ่ายทำโดยใช้มุมมองจากสมาร์ทโฟนและจอคอมพิวเตอร์ เล่าเรื่องของพ่อคนหนึ่ง เดวิด คิม (John Cho) ที่พยายามตามหา มาร์โก้ คิม ลูกสาวอายุ 16 ปี (Michelle La) ที่หายตัวไป โดยได้รับความช่วยเหลือจากตำรวจนักสืบโรสแมรี่ วิค (Debra Messing)
==อ้างอิง==
ภาพยนตร์เกี่ยวกับสื่อสังคม
คตินิยมแบบโบลิบาร์

คตินิยมแบบโบลิบาร์ (bolivarianismo) เป็นกระแสความคิดทางการเมืองซึ่งในทางทฤษฎีมีพื้นฐานมาจากชีวิตและผลงานของซิมอน โบลิบาร์ ผู้นำการเคลื่อนไหวให้อเมริกาใต้ตอนบนเป็นเอกราชจากจักรวรรดิสเปน โดยเมื่อเวลาผ่านไป เขาได้กลายเป็นปูชนียบุคคลด้วยความนิยมไม่มากก็น้อยในประเทศโบลิบาร์ทั้งหก (โคลอมเบีย, โบลิเวีย, ปานามา, เปรู, เวเนซุเอลา และเอกวาดอร์)
คตินิยมแบบโบลิบาร์ในฐานะอุดมการณ์ทางการเมืองได้รับการพัฒนาและส่งเสริมจากบรรดาพรรคการเมืองในลาตินอเมริกาที่ประกาศตัวว่าอยู่ฝ่ายซ้ายมาร์กซิสต์และรวมตัวกันในที่ประชุมเซาเปาลู โดยนำกระแสความรักปิตุภูมิฮิสแปนิกอเมริกา คตินิยมแบบสาธารณรัฐแนวมนุษยนิยมพลเมือง และสังคมนิยม มารวมกันเพื่อต่อต้านความอยุติธรรมจากจักรวรรดินิยม ความเหลื่อมล้ำ และการทุจริตในตำแหน่งหน้าที่ อย่างไรก็ตาม มีผู้ตั้งข้อสังเกตว่าอุดมการณ์สังคมนิยมกับคตินิยมแบบโบลิบาร์นั้นไม่น่าเข้ากันได้เมื่อพิจารณาจากบริบททางประวัติศาสตร์ เนื่องจากโบลิบาร์มีความคิดโน้มเอียงไปทางเสรีนิยมมากกว่า โดยเฉพาะในด้านเศรษฐกิจ
ทุกวันนี้ ผู้นำทางการเมืองหลายคนรวมถึงประชาคมและขบวนการทางสังคมอีกหลายกลุ่มได้กำหนดนโยบายของตนโดยนำอุดมการณ์ของโบลิบาร์มาตีความในรูปแบบที่แตกต่างกันไป ตัวอย่างหนึ่งคือแผนงานที่ริเริ่มโดยอูโก ชาเบซ (อดีตประธานาธิบดีเวเนซุเอลา) และเป็นแรงบันดาลใจแก่ผู้นำลาตินอเมริกาอย่างราฟาเอล กอร์เรอา (อดีตประธานาธิบดีเอกวาดอร์) และเอโบ โมราเลส (ประธานาธิบดีโบลิเวีย) ซึ่งนำอุดมการณ์ของโบลิบาร์มาตีความและปรับใช้เช่นกัน โดยอยู่ในกรอบของหลักการที่เรียกว่า สังคมนิยมในคริสต์ศตวรรษที่ 21
== ดูเพิ่ม ==
การปฏิวัติโบลิบาร์
ลัทธิชาเบซ
== อ้างอิง ==
ขบวนการทางการเมือง
สังคมนิยมประชาธิปไตย
สังคมนิยมในประเทศเวเนซุเอลา
ชาตินิยมฝ่ายซ้าย
ลัทธิชาเบซ

ลัทธิชาเบซ (chavismo, chavecismo) เป็นอุดมการณ์และขบวนการทางการเมืองฝ่ายซ้ายซึ่งเกิดขึ้นในประเทศเวเนซุเอลา มีพื้นฐานมาจากความคิด แผนการ และแนวทางการบริหารประเทศของอดีตประธานาธิบดีอูโก ชาเบซ นอกจากนี้ ลัทธิชาเบซยังระบุตัวเองว่าเป็นขบวนการพลเรือน-ทหารที่เอนเอียงไปทางสังคมนิยมและคตินิยมแบบโบลิบาร์ โดยที่ยังรวมองค์ประกอบบางอย่างของความรักปิตุภูมิ ลัทธิอยู่ร่วมกันระหว่างประเทศ คตินิยมสิทธิสตรี การเมืองสีเขียว และการรวมกลุ่มแคริบเบียนและลาตินอเมริกาไว้ด้วย ในอีกแง่หนึ่ง กลุ่มนโยบายของรัฐและนโยบายรากหญ้าที่ลัทธิชาเบซได้กำหนดและริเริ่มนั้นมีชื่อเรียกว่า การปฏิวัติโบลิบาร์ ซึ่งเป็นส่วนหนึ่งของปรากฏการณ์ทางการเมืองในลาตินอเมริกาที่เรียกว่า "กระแสชมพู"
ลัทธิชาเบซได้ครอบงำการเมืองเวเนซุเอลาผ่านรัฐบาลของชาเบซเอง (พ.ศ. 2542–2556) และรัฐบาลของนิโกลัส มาดูโร (พ.ศ. 2556–ปัจจุบัน) มาเป็นระยะเวลานานกว่า 17 ปี แต่ทุกวันนี้ กลุ่มผู้นิยมลัทธิชาเบซได้แตกแยกออกเป็นสองกลุ่มใหญ่ ๆ ได้แก่ กลุ่มผู้สนับสนุนมาดูโรและกลุ่มผู้ต่อต้านเขา บ่อยครั้งผู้ที่สนับสนุนหรือติดตามมาดูโรถูกเรียกว่า "ผู้นิยมลัทธิมาดูโร" (madurista) แต่ตัวมาดูโรเองไม่ยอมรับการใช้ศัพท์ดังกล่าว โดยชี้ว่าเป็น "กับดักของศัตรู"
== ดูเพิ่ม ==
คตินิยมแบบโบลิบาร์
การปฏิวัติโบลิบาร์
== อ้างอิง ==
อูโก ชาเบซ
การเมืองเวเนซุเอลา
สังคมนิยมในประเทศเวเนซุเอลา
ชาตินิยมฝ่ายซ้าย
ลัทธิอิงสามัญชนฝ่ายซ้าย
อุดมการณ์รวมกลุ่มอเมริกา
ประเทศโบลิบาร์

ประเทศโบลิบาร์ (países bolivarianos) หรือ สาธารณรัฐโบลิบาร์ (repúblicas bolivarianas) คือชื่อเรียกโดยรวมของประเทศในฮิสแปนิกอเมริกา 6 ประเทศ ได้แก่ โคลอมเบีย, โบลิเวีย, ปานามา, เปรู, เวเนซุเอลา และเอกวาดอร์ ซึ่งมีต้นกำเนิดสาธารณรัฐจากอุดมการณ์ของซิมอน โบลิบาร์ และจากสงครามการประกาศเอกราชจากสเปนซึ่งนำโดยกองทัพเวเนซุเอลาในเขตอุปราชนิวกรานาดาและเปรู
แม้ว่าโบลิบาร์จะไม่ได้มีส่วนเกี่ยวข้องกับการประกาศเอกราชของปานามาจากสเปนและการอุบัติขึ้นของปานามาในฐานะสาธารณรัฐเอกราช (ค.ศ. 1903) แต่โดยทั่วไปถือว่าปานามาเป็นประเทศโบลิบาร์เพราะหลังจากที่ชาวคอคอดปานามาประกาศเอกราชใน ค.ศ. 1821 พวกเขาได้นำดินแดนคอคอดไปรวมเป็นส่วนหนึ่งของแกรนโคลอมเบียโดยสมัครใจ และเมื่อแกรนโคลอมเบียถูกยุบเลิกใน ค.ศ. 1830 ดินแดนนี้ก็ยังคงเป็นส่วนหนึ่งของโคลอมเบียจนกระทั่ง ค.ศ. 1903 นอกจากนี้ โบลิบาร์ยังเคยเลือกคอคอดปานามาเป็นสถานที่จัดการประชุมใหญ่แห่งปานามาอีกด้วย ในขณะเดียวกัน ใน ค.ศ. 1824 กองทัพของโบลิบาร์เป็นฝ่ายมีชัยในการรบกับสเปนที่ฆูนินและอายากูโช การประกาศเอกราชของเปรูซึ่งโฆเซ เด ซาน มาร์ติน ได้ริเริ่มไว้ตั้งแต่ ค.ศ. 1821 จึงกลายเป็นปึกแผ่นนับแต่นั้น
ความผูกพันระหว่างประเทศโบลิบาร์เกิดขึ้นผ่านการเป็นพันธมิตรทางเศรษฐกิจและสนธิสัญญาระหว่างประเทศ เช่น ประชาคมแอนดีส ซึ่งได้รวมประเทศเหล่านี้ (ยกเว้นปานามา) เข้าเป็นกลุ่มเดียวกันตั้งแต่ ค.ศ. 1939 โดยชิลีและเวเนซุเอลาที่เคยเป็นสมาชิกได้ถอนตัวออกไปภายหลัง ในทำนองเดียวกัน ยังมีหน่วยงานทางวัฒนธรรมและกีฬาต่าง ๆ เช่น องค์การกีฬาโบลิบาร์ (โอเดโบ) ซึ่งตั้งแต่ ค.ศ. 1938 ได้จัดการแข่งขันกีฬาโบลิบาร์ทุก 4 ปี
== อ้างอิง ==
ลาตินอเมริกา
ประเทศแกรนโคลอมเบีย
ประวัติศาสตร์ปานามา
ประวัติศาสตร์เวเนซุเอลา
ประวัติศาสตร์เอกวาดอร์
ประวัติศาสตร์เปรู
โฮเซ โฮเลบัส

โฮเซ ลอยด์ โฮเลบัส (Χοσέ Λόιντ Χολέβας; เกิด 27 มิถุนายน ค.ศ. 1984) เป็นนักฟุตบอลอาชีพชาวกรีก แต่เกิดที่เยอรมนี ปัจจุบันเล่นตำแหน่งกองหลังตัวซ้ายหรือกองกลางตัวซ้ายให้กับสโมสรฟุตบอลวอตฟอร์ดในพรีเมียร์ลีก เขาเคยเล่นให้กับทีมชาติกรีซตั้งแต่ปี ค.ศ. 2011–2016
== สถิติอาชีพ ==
=== สโมสร ===
===International goals===
== เกียรติประวัติ ==
โอลิมเบียโกส
ซูเปอร์ลีกกรีซ: 2010–11, 2011–12, 2012–13, 2013–14
กรีกคัพ: 2011–12, 2012–13
วอตฟอร์ด
เอฟเอคัพ รองชนะเลิศ: 2018–19
== อ้างอิง ==
== แหล่งข้อมูลอื่น ==
ผู้เล่นในฟุตบอลโลก 2014
ผู้เล่นสมาคมกีฬาโรมา
ชาวเยอรมันเชื้อสายกรีก
ชาวเยอรมันเชื้อสายอุรุกวัย
นักฟุตบอลชาวกรีก
นักฟุตบอลทีมชาติกรีซ
นักฟุตบอลชาวเยอรมัน
นักฟุตบอลชาวอุรุกวัย
ชาวกรีกเชื้อสายอุรุกวัย
ผู้เล่นในพรีเมียร์ลีก
ผู้เล่นในเซเรียอา
ผู้เล่นในฟุตบอลชิงแชมป์แห่งชาติยุโรป 2012
ผู้เล่นสโมสรฟุตบอลวอตฟอร์ด
กองหลังฟุตบอล
กองกลางฟุตบอล
บุคคลจากอชัฟเฟินบวร์ค
ซุน ป้า

ซุน ป้า (孫霸, สิ้นพระชนม์ 250) พระนามรอง จื่อเว่ย เป็นเจ้าชายแห่งรัฐ ง่อก๊ก ระหว่าง ยุคสามก๊ก ของจีน พระองค์เป็นโอรสองค์ที่ 4 ของ พระเจ้าซุนกวน จักรพรรดิผู้ก่อตั้งง่อก๊ก
== พระประวัติ ==
ซุน ป้าเป็นบุตรชายคนที่ 4 ของ ซุนกวน ขุนศึกผู้มีชีวิตในช่วงปลาย ราชวงศ์ฮั่นตะวันออก และกลายเป็นจักรพรรดิผู้ก่อตั้งง่อก๊กใน ยุคสามก๊ก พระมารดาของพระองค์คือ พระสนมเซี่ย (謝姬) นางสนมของพระเจ้าซุนกวน พระองค์ได้รับพระราชทานพระยศเป็น หลู่หวัง (魯王) ในเดือนกันยายน ปี ค.ศ. 242
บางเวลาในคริสต์ทศวรรษที่ 240 ซุน ป้าเข้าไปพัวพันกับการต่อสู้แย่งชิงอำนาจกับ ซุนโห พระเชษฐาองค์ที่ 3 ของพระองค์ที่เป็นรัชทายาท เพราะพระองค์ต้องการที่จะแย่งตำแหน่งผู้สืบทอดจากซุนโห ในความเป็นจริง พระเจ้าซุนกวนเองเป็นผู้หว่านเมล็ดพันธุ์แห่งความขัดแย้งระหว่างโอรสองค์ที่ 3 และ 4 ของพระองค์ แม้ว่าพระเจ้าซุนกวนจะสถาปนาซุนโหเป็นรัชทายาทในปี ค.ศ. 242 พระองค์ยังปฏิบัติต่อซุน ป้าเป็นอย่างดี
== บันทึก ==
== อ้างอิง ==
บุคคลในยุคสามก๊ก
ง่อก๊ก
การศึกษาในประเทศเดนมาร์ก

การศึกษาในประเทศเดนมาร์ก เป็นภาคบังคับ (undervisningspligt) สำหรับเด็กอายุต่ำกว่า 15 หรือ 16 ปี แม้ว่าจะไม่จำเป็นต้องเข้าเรียนฟอลค์สกูล (folkskole) ("โรงเรียนรัฐบาล") ซึ่งโรงเรียนสำหรับนักเรียนที่มีอายุถึงสิบห้าปีหรือสิบหกปีเรียกว่า ฟอลค์สกูล  ตั้งแต่การศึกษาใด ๆ เพื่อให้ตรงกับระดับที่นำเสนอในที่นี้ ประมาณ 82 เปอร์เซ็นต์ของคนหนุ่มสาวได้รับการศึกษาเพิ่มเติมนอกเหนือจากนี้ การศึกษาของรัฐบาลโดยปกติจะไม่เสียค่าใช้จ่ายและเปิดให้สำหรับทุกคน ประเทศเดนมาร์กมีโรงเรียนเอกชนแบบดั้งเดิม และประมาณ 15.6 เปอร์เซ็นต์ของเด็กทุกคนในระดับพื้นฐานเข้าเรียนในโรงเรียนเอกชน ซึ่งได้รับการสนับสนุนโดยระบบหนังสือรับรอง
ดัชนีการศึกษาได้เผยแพร่ด้วยดัชนีการพัฒนามนุษย์ของสหประชาชาติในปี ค.ศ. 2008 ตามข้อมูลจากปี ค.ศ. 2013 ระบุเดนมาร์กที่ค่าดัชนี 0.873 ซึ่งอยู่ในจำนวนที่สูงที่สุดในโลก ข้างใต้ออสเตรเลีย, ฟินแลนด์ และนิวซีแลนด์
หัวหน้าเจ้าหน้าที่ระดับชาติของระบบการศึกษา คือ รัฐมนตรีว่าการกระทรวงศึกษาธิการ (ประเทศเดนมาร์ก) เมเรเต รีเซเยอร์ (พันธมิตรเสรีนิยม) ส่วนรัฐมนตรีกระทรวงการอุดมศึกษาและวิทยาศาสตร์ (ประเทศเดนมาร์ก) ตั้งแต่วันที่ 28 พฤศจิกายน ค.ศ. 2016 คือ ซอเรน พินด์
การรู้หนังสือในประเทศเดนมาร์กมีประมาณ 99 เปอร์เซ็นต์สำหรับทั้งชายและหญิง
== อ้างอิง ==
== แหล่งข้อมูลอื่น ==
Danish Ministry of Education (Undervisningsministeriet)
Study in Denmark - Official Danish Government website on international higher education in Denmark. (Danish Agency for International Education)
Education in Denmark Universities
Information on education in Denmark, OECD - Contains indicators and information about Denmark and how it compares to other OECD and non-OECD countries
Diagram of Danish education system, OECD - Using 1997 ISCED classification of programmes and typical ages. Also in country language